[Produktionstitel]

**LEVERANDØRMEMO (scenografi etc.)**

Vi er glade for at arbejde med dig [igen]!

[Firma/firmaer] har forpligtet sig til at forbedre bæredygtigheden på alle produktioner. På denne produktion sigter vi efter at reducere vores klimaaftryk, hvor det er muligt, og vi stiler efter, at produktionen kan blive certificeret efter Green Film-principperne.

Vi opfordrer vores partnere og leverandører til at gøre det samme, således at vi sammen kan forbedre bæredygtigheden.

Vi er bevidste om, at vi både som firma og som individer er nødt til at tænke over vores forbrug for at begrænse global opvarmning og bevare jordens ressourcer.

Vores ambition er at mindske CO2-forbruget på produktionerne. På den måde kan vi få en positiv indflydelse på miljøet.

Som vores leverandør har jeres handlinger stor betydning for produktionens klimaaftryk. Det gælder jeres brug af materialer, måden materialerne bliver transporteret på, energikilder, hvordan I begrænser mængden af affald og hvad I gør med affaldet efterfølgende.

Det er vigtigt for os at alle materialer genbruges og sorteres korrekt. Ideelt ønsker vi at bruge **materialer, som er fremstillet af genbrugt eller genanvendelige ressourcer**. Hvis det er nødvendigt at anvende nyt træ, vil vi bede jer sikre, at det er **FSC- eller PEFC-mærket.** Vi foretrækker desuden, at I bruger **maling, bejdse, lak og klæbemidler med lavt eller ingen VOC**, og at I benytter overskydende maling til grunding. Begræns spild fra jeres arbejdsproces, hvor det er muligt.

Vi vil gerne orienteres om jeres energileverandør, og ser helst at strømmen kommer fra vedvarende energikilder. Hvis ikke, vil I så være åbne for at skifte til en leverandør, der kan levere 100% vedvarende energi, når kontrakten skal fornys? Det vil have en stor indflydelse på en reduktion af CO2-aftrykket på de opgaver, som I udfører for os.

Vi beder jer om at sende os jeres **miljøpolitik**. Fortæl os, hvis I har foretaget ændringer for at reducere CO2-forbruget – hvad I gør her og nu og hvad I har af visioner for fremtiden.

Vi vil senere bede jer om **data for jeres CO2-udledning**, som vi skal bruge til beregning af klimaaftryk og certificering af produktionen.

Vi opfordrer alle vores samarbejdspartnere til at være med til at skabe en mere bæredygtig produktion.